Ο **Ρεφάτ Αμπντουραχμάνοβιτς Τσουμπάροφ** (κριμαϊκά ταταρικά: Refat Abdurahman oğlu Çubarov, Рефат Абдурахман огълу Чубаров, ουκρανικά: Рефат Абдурахманович Чубаров‎) είναι ουκρανικό πολιτικό και δημόσιο πρόσωπο, και ηγέτης του εθνικού κινήματος των Τατάρων της Κριμαίας στην Ουκρανία και σε όλο τον κόσμο.

Βιογραφία
---------

Ο Τσουμπάροφ γεννήθηκε στις 22 Σεπτεμβρίου του 1957 στη Σαμαρκάνδη της ΣΣΔ του Ουζμπεκιστάν στην οικογένεια του Αμπντουραμάν Σεϊτασάν ογλού Τσουμπάροφ (1931-2014), ο οποίος εκτοπίστηκε το 1944 από τις Σοβιετικές αρχές από το χωριό Άι Σενέζ (σημερινό Μιζρίτσια στον Δήμο Σουντάκ). Το 1968 επετράπη στην οικογένεια του Τσουμπάροφ να επιστρέψει, αλλά όχι στην Νότια Ακτή της Κριμαίας και έτσι η οικογένεια εγκαταστάθηκε στο Πριβίλνε (Επαρχία Κρασνοπερεκόπσκ).

Το 1983 ο Τσουμπάροφ αποφοίτησε από το Κρατικό Ινστιτούτο Ιστορικών Αρχείων της Μόσχας. Μετά την αποφοίτηση και μέχρι το Σεπτέμβριο του 1990 εργάστηκε στα Κεντρικά Κρατικά Αρχεία της Οκωβριανής Επανάστασης και Σοσιαλιστικής Κατασκευής της Λετονικής ΣΣΔ στη Ρίγα. Το 1989-91 ο Τσουμπάροφ ήταν περιφερειακός εκπρόσωπος στο δημοτικό συμβούλιο της Ρίγας (στη φράξια του Λαϊκού Μετώπου της Λετονίας).

Από το Νοέμβριο του 2013 διετέλεσε πρόεδρος της Μετζλίς των Τατάρων της Κριμαίας. Διετέλεσε Αναπληρωτής Πρόεδρος του Ανώτατου Συμβουλίου της Κριμαίας από το 1995 έως το 1998 και ως Λαϊκός Αντιπρόσωπος της Ουκρανίας από το 1998 έως το 2007. Επίσης έχει υπηρετήσει ως Πρόεδρος του Παγκόσμιου Κογκρέσου των Τατάρων της Κριμαίας από το 2009. Το 2014 αποκάλεσε το Κριμαϊκό δημοψήφισμα ως *τσίρκο* και, επίσης, είπε ότι είναι *μια τραγωδία, μια παράνομη κυβέρνηση με ένοπλες δυνάμεις από μια άλλη χώρα*. Στον απόηχο του δημοψηφίσματος η Ρωσία προσάρτησε την Κριμαία στις 18 Μαρτίου 2014.

Τον Ιούνιο του 2014 ο Τσουμπάροφ ορκίστηκε να μποϊκοτάρει τις Κριμαϊκές βουλευτικές εκλογές του Σεπτεμβρίου 2014.

Από τις 15 Μαΐου 2015 ο Τσουμπάροφ είναι μέλος του Ουκρανικού Κοινοβουλίου για το Μπλοκ του Πέτρο Ποροσένκο. Είχε τοποθετηθεί στην θέση 71 στον εκλογικό κατάλογο του κόμματος κατά τις Ουκρανικές βουλευτικές εκλογές του 2014.

Τον Νοέμβριο του 2015 η Ρωσία προσπάθησε ανεπιτυχώς να τοποθετήσει τον Τσουμπάροφ στην λίστα αναζήτησης της Ιντερπόλ, μετά από ουκρανικό ερώτημα να μην αποδεχτεί αυτό το αίτημα. Η Ρωσία κατηγόρησε τον Τσουμπάροφ ότι καλεί για την απόσχιση της Κριμαίας από τη Ρωσία.

Η Μετζλίς των Τατάρων της Κριμαίας χαρακτηρίστηκε ως "εξτρεμιστική οργάνωση" και, στη συνέχεια, απαγορεύτηκε από το Ανώτατο Δικαστήριο της Κριμαίας στις 26 Απριλίου του 2016.

Διακρίσεις
----------

* Τάγμα της Ελευθερίας (Ουκρανία, 2016)

Παραπομπές
----------

1. ↑  Ανακτήθηκε στις 10  Ιουλίου 2019.
2. ↑  (Ουκρανικά, Αγγλικά, Ρωσικά) *Legislation of Ukraine*. 906/2007#Text.
3. ↑  (Ουκρανικά, Αγγλικά, Ρωσικά) *Legislation of Ukraine*. 748/2002#Text.
4. ↑  (Ουκρανικά, Αγγλικά, Ρωσικά) *Legislation of Ukraine*. 1193/2005#Text.
5. ↑  (Ουκρανικά, Αγγλικά, Ρωσικά) *Legislation of Ukraine*. 10/2017#Text.
6. ↑  (Ουκρανικά, Αγγλικά, Ρωσικά) *Legislation of Ukraine*. 475/2009#Text.
7. ↑  Ανακτήθηκε στις 16  Ιανουαρίου 2022.
8. ↑  «Пішов з життя батько Чубарова». Ukrinform. March 30, 2014. Αρχειοθετήθηκε από το πρωτότυπο στις April 3, 2014. .
9. ↑  Died father of Chubarov. Μετζλίς των Τατάρων της Κριμαίας. March 30, 2014
10. ↑  (Ουκρανικά)**/(website has automatic Google Translate option)** Short biography, LIGA
11. ↑  «Biography of Refat Chubarov» (στα Ουκρανικά). Αρχειοθετήθηκε από το πρωτότυπο στις 3 Μαρτίου 2014.
12. ↑  «Crimeans Vote to Leave Ukraine, Join Russia». *AP* (ABC News): σελ. 2. March 16, 2014. Αρχειοθετήθηκε από το πρωτότυπο στις March 17, 2014.. Ανακτήθηκε στις March 5, 2017.
13. ↑  «Putin signs treaty to add Crimea to map of Russia». The Concord Monitor. March 19, 2014. Αρχειοθετήθηκε από το πρωτότυπο στις March 20, 2014.. Ανακτήθηκε στις March 20, 2014.
14. ↑  «Crimean Tatars: Mejlis To Boycott Parliamentary Elections». UNPO. 13 Ιουνίου 2014. Ανακτήθηκε στις 22 Ιουνίου 2014.
15. ↑  MP Chubarov no longer wanted by Interpol – Avakov, Interfax Ukraine (November 11, 2015)
16. ↑  Crimean court bans Tatar ruling body in blow to minority, Thestar.com.my (April 26, 2016)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 43822271
* LCCN: nb2006017564
* ISNI: 0000 0000 3844 6746
* GND: 1139800353
* SUDOC: 220119953
* NKC: av2015896605

 |

 |